เมื่อ โซจีซบ กลับมาพร้อมน้ำตาและสายฝนในภาพยนตร์ Be With You
 คือภาพยนตร์โรแมนติกดราม่าที่เคยสร้างความประทับใจให้กับนักดูหนังเมื่อครั้งเวอร์ชันต้นฉบับของญี่ปุ่นเข้าฉายในปี 2004 มาในปีนี้ก็ถึงเวลาของภาพยนตร์เวอร์ชันรีเมกเกาหลี ผลงานกำกับโดย อีจางฮุน ที่ได้นักแสดงแถวหน้าของวงการอย่าง โซจีซบ และซนเยจิน มาร่วมงานกันอีกครั้ง หลังจากที่เคยแสดงเป็นพี่น้องกันในทีวีซีรีส์เรื่อง Delicious Proposal (2001) นับเป็นการกลับมาพบกันอีกครั้งในรอบ 17 ปีใครที่ได้ชมภาพยนตร์เวอร์ชันเกาหลีต่างพูดเป็นเสียงเดียวกันว่าฝีมือการแสดงของนักแสดงหลักทั้ง โซจีซบ ซนเยจิน และคิมจีฮวาน (รับบท จีโฮ ลูกชาย) เต็มไปด้วยความรู้สึกและอารมณ์ร่วมจนทำให้คนดูอินตามเรื่องราว ทั้งยังยอมเสียน้ำตาให้อย่างเต็มใจอ่านรีวิว Be With You ได้ที่นี่ thestandard.co/be-with-you-korean-remakeTHE STANDARD รวบรวมบทสัมภาษณ์ โซจีซบ เพื่อทำความรู้จักนักแสดงวัย 40 ที่ตัดสินใจรับบทพ่อในภาพยนตร์โรแมนติกดราม่า Be With You เขารักหนังเรื่องนี้ขนาดไหน และการทำงานครั้งนี้เปลี่ยนแปลงอะไรเขาไปบ้าง บทสัมภาษณ์นี้มีคำตอบอยากให้พูดถึงบทอูจินที่คุณได้รับในเรื่องนี้อูจินเป็นพ่อม่าย หลังจาก ซูอา ภรรยาเสียชีวิต เขาต้องทำหน้าที่ดูแลลูกชาย จีโฮ แต่เขาทำงานบ้านไม่เป็น เลยปล่อยให้บ้านสกปรกเลอะเทอะ เขาทอดไข่ไหม้ๆ ให้ลูกกิน ติดกระดุมเสื้อให้ลูกผิด ต้องเคี่ยวเข็ญให้ลูกไปโรงเรียน ขณะที่ตัวเองก็ต้องไปทำงานทุกวัน การจากไปของภรรยาคือความสูญเสียในชีวิตของอูจินอย่างแท้จริง จนกระทั่งในวันฝนตกวันหนึ่ง ปาฏิหาริย์ได้นำซูอากลับมาพบเขาอีกครั้งโดยที่ไร้ความทรงจำทั้งมวล เขาทั้งดีใจและตกตะลึงเอามากๆ แต่ก็เต็มใจจะแบ่งปันเรื่องราวความทรงจำเก่าๆ และใช้ช่วงเวลาแห่งความสุขร่วมกับเธอบท อูจิน ในเรื่องนี้ มีส่วนไหนที่ใกล้เคียงตัวคุณบ้างตัวละครของผมเป็นนักว่ายน้ำที่บาดเจ็บจนว่ายต่อไม่ได้ ผมเองก็เคยเป็นนักว่ายน้ำถึง 11 ปีก่อนจะเบนเข็มมาเป็นนายแบบและนักแสดง แต่ฉากที่ผมต้องว่ายน้ำให้เหมือนนักว่ายน้ำมืออาชีพมันก็เหนื่อยใช่เล่น ผมหวังว่าคนดูจะชอบนะ ด้านนิสัยของผมก็คล้ายเขาเช่นกัน ซุ่มซ่าม ไม่เรียบร้อย บางครั้งก็น่าเบื่อ แถมพูดไม่เก่ง อีกอย่างที่ตัวผมเองคล้ายกับตัวละครอูจินเอามากๆ ก็คือผมมีปัญหาในการเข้าหาใครสักคนที่ผมอยากไปเดตด้วย และมันก็มักจะจบลงด้วยการที่ผมต้องเสียเธอไปสำหรับ ซนเยจิน นางเอกในเรื่องนี้ พวกคุณเคยร่วมงานกันมาแล้วในซีรีส์ โดยรับบทเป็นพี่น้องกัน พอมาถึง คุณรับบทเป็นสามีภรรยากัน การทำงานครั้งนี้คุณรู้สึกอย่างไรบ้างเราเคยร่วมงานกับเมื่อ 17 ปีก่อนในเรื่อง Delicious Proposal ที่เป็นซีรีส์เดบิวต์ของซนเยจิน ตอนที่ผมรู้ว่าเธอจะมาเล่นเรื่องนี้ ผมโล่งใจมากเลย เธอเป็นนักแสดงที่ตั้งใจมากๆ เพราะในขณะที่นักแสดงส่วนใหญ่จะจบเมื่อผู้กำกับโอเคแล้ว แต่สำหรับซนเยจิน เธอจะขอแสดงต่อจนกว่าตัวเองจะพอใจ มันทำให้ผมตั้งตารอคอยที่จะได้ร่วมงานกับเธออีกครั้ง ที่สำคัญเธอเข้ากับบทนี้สุดๆ ผมนึกไม่ออกเลยว่าถ้าไม่ใช่ซนเยจินแล้วจะมีใครรับบทนี้ได้อีกในหนังเราจะเห็นความน่ารักของครอบครัวมากๆ คุณเองที่เป็นหนุ่มโสด พอได้รับบทพ่อในเรื่องนี้แล้ว สอนอะไรคุณบ้างก่อนหน้านี้ผมเคยปฏิเสธบทนี้ เพราะผมเป็นหนุ่มโสด ผมไม่เคยเป็นพ่อคน ผมกลัวว่าจะถ่ายทอดออกมาไม่สมจริง แต่พอสวมบทบาทนี้ไปเรื่อยๆ ผมอินกับมันมาก พอได้ดูตอนที่หนังมันเสร็จนี่ผมน้ำตาไหลพรากๆ เลยนะ ปกติผมไม่ค่อยร้องไห้ตอนดูหนัง แต่เรื่องนี้ร้องตั้งแต่เริ่มเลย มันทำให้น้ำตาไหลตอนที่ตัวละครของผมที่ไม่เคยทำอะไรให้ลูกเลยโผล่ไปที่งานกีฬาสีของโรงเรียนเพื่อวิ่งร่วมกับลูกชาย มันทำให้นึกถึงตอนผมยังเด็กเลยครับ เหมือนว่ายิ่งแก่ผมยิ่งอ่อนไหวนะเนี่ย (หัวเราะ)พอผมทำงานในหนังเรื่องนี้ มันทำให้ผมอยากตกหลุมรักใครสักคน ก่อนหน้านี้ผมไม่มีความคิดอยากแต่งงานเลย แต่พอได้แสดงกับ คิมจีฮวาน ที่รับบทเป็นลูกชาย มันทำให้ผมคิดได้ว่ามันอาจถึงเวลาแล้วที่จะแต่งงานมีครอบครัวตัวอย่างภาพยนตร์ Be With Youอ้างอิง:
พอได้ดูตอนที่หนังมันเสร็จนี่ผมน้ำตาไหลพรากๆ เลยนะ ปกติผมไม่ค่อยร้องไห้ตอนดูหนัง แต่เรื่องนี้ร้องตั้งแต่เริ่มเลย อีกอย่างที่ตัวผมเองคล้ายกับตัวละครอูจินเอามากๆ ก็คือผมมีปัญหาในการเข้าหาใครสักคนที่ผมอยากไปเดตด้วย และมันก็มักจะจบลงด้วยการที่ผมต้องเสียเธอไป